গাইঘাটার গ্রাম্য এলাকার মানুষদের পাশে দাঁড়াল সরকারি প্রাক্তন কর্মচারীরা

উত্তর ২৪ পরগনা: কর্মজীবনে কেউ ছিলেন ব্যাংকের কর্মী, কেউবা স্কুল শিক্ষক বা রেলের কর্মচারী। বর্তমানে বয়স সত্তরের কোঠায়, অবসর নিয়েছেন প্রায় এক দশক আগে। তবুও আগের মতো কর্মব্যস্ততা আজও রয়ে গিয়েছে এই প্রাক্তন সরকারি কর্মচারীদের মধ্যে (District News)। তবে এবার তাঁদের ব্যস্ততার কারণ কর্মজীবনের মতো চাকরির দায়িত্ব নয়, বরং সমাজসেবার এক অন্য রূপ (Local News)।

দুর্গাপুজো আসন্ন। এ সময় গ্রামবাংলার অনেক এলাকা এখনও জলমগ্ন, কৃষকের ফসল নষ্ট হয়ে গিয়েছে। দিন আনা দিন খাওয়া মানুষদের কাছে পূজো মানেই বিলাসিতা। তাই এ বছর অনেকেই নতুন জামাকাপড় কিনতে পারবেন না। ঠিক তখনই এগিয়ে এলেন কলকাতা ও আশপাশের কয়েকজন প্রাক্তন সরকারি কর্মচারী।

আরও পড়ুন: বানারহাটে মহিলা পরিচালিত দুর্গাপুজো, থিম ‘দুয়ারে সরকার’

নিজেদের টাকায় জামাকাপড় কিনে গাইঘাটা থানার গাজনা ও পূবালী গ্রামে পৌঁছে যান তাঁরা। প্রায় ৫০ জন ছোট্ট ছেলে-মেয়ের হাতে নতুন জামা তুলে দেন। নতুন পোশাক পেয়ে খুশির হাসি ফুটে ওঠে শিশুদের মুখে, আনন্দিত হন অভিভাবকেরাও।